У Вікіпедыі ёсць артыкулы пра іншых асоб з прозвішчам Ціманоўская.
**Крысці́на Сярге́еўна Цімано́ўская** (нар. 19 лістапада 1996, Клімавічы, Беларусь) — беларуская лёгкаатлетка. Спецыялізуецца ў бегу на кароткія дыстанцыі. Майстар спорту Беларусі.

Біяграфія
---------

Чэмпіёнка Беларусі 2016 года ў бегу на 200 метраў з вынікам 23.87.

Пераможца Рэспубліканскай універсіяды 2016 года ў бегу на 200 метраў з вынікам 23.74.

Сярэбраная прызёрка Чэмпіяната Еўропы сярод моладзі 2017 года ў бегу на 100 метраў з вынікам 11,54.

Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў 17 жніўня 2020 года разам з іншымі спартсменамі Нацыянальнай каманды Рэспублікі Беларусь па лёгкай атлетыцы і членамі калектыва Рэспубліканскага цэнтра па лёгкай атлетыцы асудзіла гвалт і назвала дзеянні сілавых структур незаконнымі і непрымальнымі.

У 2021 годзе Крысціна Ціманоўская кваліфікавалася для ўдзелу ў летніх Алімпійскіх гульнях у Токіа на дыстанцыях 100 і 200 метраў. Пасля таго як дзве беларускія спартсменкі не былі дапушчаны да ўдзелу ў эстафеце 4х400 метраў з прычыны недастатковай колькасці допінг-проб, беларускае спартыўнае кіраўніцтва ўключыла ў спіс удзельніц Крысціну Ціманоўскую, якая не ўдзельнічала ў спаборніцтвах на данай дыстанцыі на прафесійным узроўні. 30 ліпеня спартсменка заявіла, што яна не ўдзельнічала ў прыняцці гэтага рашэння і даведалася пра яго постфактум, а таксама раскрытыкавала спартыўнае кіраўніцтва. Вечарам таго ж дня на дзяржаўным тэлеканале «Беларусь 1» пачалося цкаванне спартсменкі.

1 жніўня беларуская дэлегацыя адхіліла Крысціну Ціманоўскую ад далейшага ўдзелу ў Алімпійскіх гульнях «*у сувязі з эмацыйна-псіхалагічным станам*» і паспрабавала пасадзіць спартсменку на самалёт, каб вывезці ў Мінск. Ціманоўская назвала хлуснёй афіцыйную прычыну і заявіла, што дактары яе не аглядалі. Спартсменка адмовілася пакідаць Токіа і запрасіла дапамогі ў Міжнароднага алімпійскага камітэта.

З намеснікам прэм’ер-міністра Польшчы Пятром Гліньскім, 9.8.2021
5 жніўня Крысціна Ціманоўская прыбыла па гуманітарнай візе ў Варшаву. 9 жніўня на сустрэчы з намеснікам прэм’ер-міністра Польшчы Пятром Гліньскім  (польск.) (бел. выказала зацікаўленасць працягнуць спартыўную кар’еру, ёй прызначана спартыўная стыпендыя.

28 чэрвеня 2022 года атрымала польскае грамадзянства па рашэнню Прэзідэнта Польшчы Анджэя Дуды. У лютым 2023 года Крысціна Ціманоўская выйграла свой першы медаль на чэмпіянаце Польшчы, заняўшы другое месца ў бегу на 60 м. У 2023 годзе на студэнцкім чэмпіянаце стала першай на дыстанцыі 200 метраў.

Прадстаўляла Польшчу на чэмпіянаце свету 2023 ў Будапешце. Выйшла ў паўфінал у бегу на 200 м. Разам з нацыянальнай камандай стала фіналісткай у эстафеце 4х100 м, дзе полькі занялі 5-е месца.

Зноскі
------

1. ↑  World Athletics Database<a href='https://wikidata.org/wiki/Track:Q54960205'></a>
2. 1 2 3 4  Легкая атлетика // Токио 2020 / Команда — Нацыянальны алімпійскі камітэт Рэспублікі Беларусь. Праверана 10 жніўня 2021.<a href='https://wikidata.org/wiki/Track:Q2570268'></a>
3. ↑   — Национальный олимпийский комитет Республики Беларусь.<a href='https://wikidata.org/wiki/Track:Q2570268'></a><a href='https://wikidata.org/wiki/Track:Q64869419'></a>
4. ↑   Праверана 1 жніўня 2021.
5. ↑
6. 1 2  Списочный состав национальной и сборной команды Республики Беларусь по лёгкой атлетике на 2017 год Архівавана 15 лютага 2017.
7. ↑  17 августа прошлого года в инстаграме спортсменки Кристины Тимановской был опубликован пост с текстом:
8. ↑  «Они накосячили с девчонками» — белорусская легкоатлетка Тимановская заявила, что «очень крутое начальство» поставило ее на эстафету на Олимпиаде без ее ведома **(нявызн.)**(недаступная спасылка). Архівавана з першакрыніцы 1 жніўня 2021. Праверана 16 студзеня 2022.
9. ↑  Из-за косяка чиновников (они включили дурака и не признают вину) у беларусов в Токио подвисла эстафета 4 по 400
10. ↑  Нет результата — нужен скандал. Тирада возмущения в соцсетях от легкоатлетки Кристины Тимановской. 31.07.2021 Архівавана 1 жніўня 2021.
11. ↑  Бегунью Тимановскую тренеры отстранили от участия в Олимпийских играх, ее хотели посадить на самолет из Токио
12. ↑  Бегунью из Беларуси насильно депортируют из Токио. Она отказалась бежать эстафету на Олимпиаде-2020
13. ↑  БФСС обратился в МОК с требованием пожизненной дисквалификации и лишением аккредитации на ОИ Моисевича, Шумака, Юрчика и Довгалёнка, 2.08.2021
14. ↑  «Боюсь, что в Беларуси меня могут посадить в тюрьму». Кристина Тимановская может попросить политического убежища в Австрии // Sports.ru, 1.08.2021
15. ↑  novychas.by
16. ↑  web.archive.org
17. ↑  Бягуння Крысціна Ціманоўская атрымала польскае грамадзянства
18. ↑  /t.me/zozhteam

Гл. таксама
-----------

* Скандал на летніх Алімпійскіх гульнях 2020 з Беларуссю  (англ.) (бел.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Крысціна Сяргееўна Ціманоўская

|  |  |
| --- | --- |
| ⚙️   У сацыяльных сетках | VK · Ask.fm |
| Фота, відэа і аўдыё | Instagram |
| Тэматычныя сайты | Olympedia · TheSports.org · Tilastopaja · World Athletics |